Kim Dotcom vuonna 1996
**Kim Dotcom** (alkujaan *Kim Schmitz*, entinen *Kim Tim Jim Vestor*, entinen *Kim Tim Jim Dotcom*, s. 21. tammikuuta 1974 Kiel, Länsi-Saksa) on saksalais-suomalainen ohjelmoija ja liikemies. Dotcomin suurimmat liikeyritykset ovat olleet tiedostojen tallennuspalveluita. Dotcom on Hongkongissa toimineen Megaupload-sivuston perustaja. Megauploadin jälkeen Dotcom perusti sen seuraajaksi Megan. Hänen lempinimensä on *Kimble*. Dotcom asuu Uudessa-Seelannissa.

Toiminta
--------

Forbes haastatteli vuonna 1992 silloin 18-vuotiasta Schmitzia, joka tunnettiin salanimellä *Kimble*. Tuolloin hän esiintyi krakkerina ja johti kansainvälistä krakkeriryhmää nimeltä *Dope*. On kuitenkin väitetty, ettei hän osannut koodata riviäkään eivätkä varsinaiset krakkerit arvostaneet häntä. Krakkeröinti teki Dotcomista miljonäärin 18-vuotiaana. Hän mursi yhdysvaltalaisten yhtiöiden puhelinkeskuksia ja myi niiden koodeja eteenpäin. Samaan aikaan hän toimi tietoturvakonsulttina. Hänet pidätettiin maaliskuussa 1994.

Dotcom on aiemmin 1990-luvulla syyllistynyt moniin rikoksiin, kuten varastetun tavaran hallussapitoon, petokseen, sisäpiirikauppaan ja arvonimen väärinkäyttöön. Hän on sanonut Campbell Liven haastattelussa, että hän on ollut helppo kohde Yhdysvalloille, koska hänen tilillään on kyseisiä rikoksia.

### Tiedostojen tallennuspalvelut

Dotcomin perustama vuonna 2005 avattu Megaupload suljettiin tammikuussa 2012 tekijänoikeuslakien rikkomisen vuoksi. Yhdysvaltojen viranomaisten mukaan toiminnalla on saatu kaikkiaan 175 miljoonan dollarin laiton hyöty mainostuloina ja jäsenyyksien myynnillä ja syytteiden mukaan aiheutettu tekijänoikeuksien haltijoille yli 500 miljoonan dollarin tappiot.
Megaupload on pysynyt suljettuna.

Megauploadin sulkemisen yhteydessä pidätettiin yhteensä seitsemän henkilöä ja heidät asetettiin syytteeseen. Kim Dotcom pidätettiin Uudessa-Seelannissa. Syytteet odottavat vielä kolmea muuta henkilöä, joita ei tavoitettu. Piratismista ja rahanpesusta syytetty Dotcom päästettiin vapaaksi takuita vastaan helmikuussa 2012, koska pelko hänen pakenemisestaan väheni ja hänen koko omaisuutensa on takavarikoitu. Dotcomia vaaditaan luovutettavaksi Yhdysvaltoihin. Luovuttamisesta oli tarkoitus päättää elokuussa 2013. Alin oikeusaste päätti vuonna 2017 että hänet voidaan luovuttaa. Dotcom valitti asiasta, mutta seuraava oikeusaste vahvisti tuomion kesäkuussa 2018. Hän aikoo kuitenkin valittaa päätöksestä maan korkeimpaan oikeuteen.

Dotcom yrittää välttää luovuttamisensa kotoaan Uudesta-Seelannista Yhdysvaltoihin. Hän on muun muassa julkaissut omalla www-sivustollaan musiikkivideon, joka on osoitettu Yhdysvaltain entiselle presidentille Barack Obamalle. Sivuston URL-osoite on sanaleikki, sillä piste on englanniksi *dot* ja sivuston osoite on Kim.com (Kim *Dot* com).

Uusiseelantilainen oikeusistuin totesi, että Megauploadin palvelimilta takavarikoidun datan lähettäminen Yhdysvaltoihin oli laiton teko ja määräsi datan palautettavaksi. Yhdysvallat torjui Uuden-Seelannin käskyn palauttaa takavarikoitu data.

Tammikuussa 2013 Dotcom avasi Megauploadin seuraajan nimeltään Mega. Pilvipalvelu on muuten samanlainen kuin edeltäjänsä, mutta tiedot ovat poikkeuksellisen hyvin salattuja, eivätkä edes sivuston ylläpitäjät tiedä, mitä ihmiset lataavat sivulta. Dotcomin ajatuksena on, ettei tuolloin voida syyttää sivuston ylläpitäjiä piratismin avustamisesta.

### Politiikka

Vuonna 2012 Dotcom julkisti Yhdysvaltain presidentille Barack Obamalle tarkoitetun musiikkikappaleen "Mr. President", joka liittyi Internetin vapauteen.

Lokakuussa 2013 uusiseelantilainen pienyrityksistä vastaava ministeri John Banks erosi virastaan, sillä hänen epäiltiin salanneen Dotcomilta vuonna 2010 saamaansa 30 000 euron vaalirahoitusta.

Maaliskuussa 2014 Dotcom perusti Uuteen-Seelantiin Internet-puolueen, joka ajaa internetin ja teknologian vapautta.

Vuonna 2022 *Newsweek*-lehti kuvaili Dotcomia tunnetuksi salaliittoteoreetikoksi.

Yksityiselämä
-------------

Kim Dotcomin äiti on suomalainen, mutta hän syntyi ja kasvoi Saksassa. Dotcom avioitui vuonna 2009 Mona Verga Dotcomin kanssa ja erosi vuonna 2014. Pariskunnalla on viisi lasta. Kim Dotcomilla on sukua Turussa. Hän liputtaa Uuden-Seelannin kartanossaan Suomen lipulla.

Hänen kartanonsa asuinpinta-ala on 2 300 neliömetriä. Pidätyksensä aikoihin Dotcom asui kartanossa vuokralla ja kuukausivuokran arvioitiin olevan 30 000–40 000 Uuden-Seelannin dollaria ja talon arvioitiin olevan Uuden-Seelannin arvokkain (arviolta 30 miljoonaa dollaria). Kiinteistön pinta-ala on 12 hehtaaria.

Dotcom on osallistunut useita kertoja Gumball 3000 -ralliin.

Vuodenvaihteessa 2012 Dotcom sai maailman *Call of Duty: Modern Warfare 3* -pelaajista eniten tappoja pelitililleen.

Dotcom avioitui 20. tammikuuta 2018 23-vuotiaan Elizabeth Donnellyn kanssa Uudessa Seelannissa.

Lähteet
-------

1. 1 2  Schmidt, Karsten: Kimble bleibt stumm *Manager Magazin*.  23.1.2002. Viitattu 23.1.2012. (saksaksi)
2. 1 2  Koskinen, Matti: Kim Dotcom – kotimaisen kyberkelmin anatomia (Internet Archivessa, tallennettu 4.6.2013) *Nyt.fi*. Sanoma Media Finland.  Arkistoitu 4.6.2013. Viitattu 31.8.2015.
3. ↑  Kinnunen, Kalle: Megaupload-pomo Kim Dotcom-Schmitz, suuri (puoliksi) suomalainen julkkis ja piratismisota *Suomen Kuvalehti*.  20.1.2012. Otavamedia.  Arkistoitu 24.1.2012. Viitattu 23.1.2012.
4. 1 2 3 4  Toivonen, Janne: Megauploadin Kim Dotcom on puoliksi suomalainen ja hänellä on sukua Turussa ([vanhentunut linkki]) *Helsingin Sanomat*.  20.1.2012. Sanoma News.  Arkistoitu. Viitattu 23.1.2012.
5. ↑  Kim Dorcom[vanhentunut linkki] Curbed.com]
6. ↑  Highbeam.com (Arkistoitu – Internet Archive)
7. 1 2 3  Kataja-Liam, Marika: Megauploadin pidätetty perustaja on suomalainen *Yle Uutiset*.  20.1.2012. Yleisradio. Viitattu 24.1.2012.
8. ↑  Zugriff in Bangkok *Manager Magazin*.  18.1.2002. Viitattu 23.1.2012. (saksaksi)
9. ↑  Haftstrafe für Schmitz? *Der Spiegel*.  28.1.2002. Viitattu 23.1.2012. (saksaksi)
10. ↑  Luring German Investors Back Into The Pool *Bloomberg Businessweek*.  12.4.2004. Viitattu 23.1.2012. (englanniksi)
11. ↑  Segall, Laurie: Anonymous strikes back after feds shut down piracy hub Megaupload *CNNMoney*.  20.1.2012. CNN. Viitattu 9.9.2012. (englanniksi)
12. 1 2  Megaupload-miljonääri pidätettiin - Suomen lippu liehui salossaArkistoitu kopio *Ilta-Sanomat*.  20.1.2012. Sanoma News.  Arkistoitu 11.12.2013. Viitattu 8.9.2012.
13. ↑  Kim Dotcom vapaaksi takuita vastaan. ([vanhentunut linkki]) *Helsingin Sanomat*, 22.2.2012.  Sanoma News. Artikkelin verkkoversio. Viitattu 22.2.2012.  Arkistoitu.
14. ↑  Harala, Samuli: Megauploadin perustaja askeleen lähempänä oikeudenkäyntiä Yhdysvalloissa  1.3.2013. Yle. Viitattu 2.3.2013.
15. ↑  Tuomioistuin päätti: Kim Dotcom voidaan luovuttaa Yhdysvaltoihin *Ilta-Sanomat*.  5.7.2018. Viitattu 5.7.2018.
16. ↑  Juutilainen, Ville: Tapaus Kim Dotcom – Rötösmiljonääri vai vapaustaistelija? *MTV Uutiset*.  1.7.2012 (päivitetty 20.8.2012). MTV. Viitattu 26.12.2019.
17. ↑  Linnake, Tuomas: Kim.com heräsi eloon *Digitoday*.  20.7.2012. Sanoma News. Viitattu 3.8.2012.
18. ↑  US Has Ignored New Zealand Court Order To Return Data It Seized From Megaupload  31.7.2012. TechDirt. Viitattu 2.3.2013. (englanniksi)
19. ↑  Kim Dotcomin uusi tallennuspalvelu avattiin  20.1.2013. Kaleva.fi. Viitattu 16.10.2013.
20. ↑  Kim Dotcom: Mega *19.1.2013*. Viitattu 21.1.2013.
21. ↑  Kim Dotcomin Megalla hulppeat avajaiset *Iltalehti*.  20.1.2013.  Arkistoitu 23.1.2013. Viitattu 21.1.2013.
22. ↑
23. ↑  Nurminen, Jussi: Suomalaissukuisen Kim Dotcomin vaalilahjoitus aiheutti ministerieron  16.10.2013. Yle Uutiset. Viitattu 16.10.2013.
24. ↑  Kim Dotcom perusti puolueen Uudessa-Seelannissa *Aamulehti.fi*.  27.3.2014.  Arkistoitu 8.5.2014. Viitattu 7.5.2014.
25. ↑
26. ↑
27. ↑
28. ↑   (Arkistoitu – Internet Archive)
29. ↑  Bill Clintonin asianajaja puolustaa suomalaista Dotcomia: Katso kuvat ylellisestä elämästä *Aamulehti*.  21.1.2012. Kustannus Aamulehti.  Arkistoitu 26.1.2012. Viitattu 25.1.2012.
30. ↑  Kim Dotcomilla 35 luottokorttia - näin Mega-miljonääri eli *Ilta-Sanomat*.  23.1.2012. Sanoma News.  Arkistoitu 26.1.2012. Viitattu 25.1.2012.
31. ↑  Lehti: Vangittu Kim Dotcom on maailman ykkönen Call of Duty -pelissä.  *Ilta-Sanomat*, 25.1.2012.  Sanoma News. Artikkelin verkkoversio. Viitattu 16.9.2012.  (Arkistoitu – Internet Archive)
32. ↑  Kim Dotcom meni naimisiin 23-vuotiaan Elizabethin kanssa - jakoi runsaasti hääkuvia somessa *iltalehti.fi*. Viitattu 21.1.2018.

Aiheesta muualla
----------------

* Kim Dotcomin kotisivut

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat

 |
|  |
| Taiteenala | 
* MusicBrainz

 |

 |